ساریساچ ئەرەیاۋناش، ھورچنیېوە تاریخی ملۊڕاوە و ئەرەیاۋناش، ھورچنیەکۍ ١٤و ئایاری چارەنۋیسو کورڎی و تەمامو تورکیای دیاری کەرا و ۋاتش، "چی وەخت و سەردەمەنە، ئێمە جەلایەنو گەلیوە ئیراڎېوە گۊرە ۋینمۍ. ئێمە گرڎ حۊڵۍ مڎەیمۍ و ئانەی دەسمانە بۍ ئەنجامش مڎەیمۍ حەتا قابل و گەلەکەیما و دەنگدەراما بیمۍ."
ساریساچ داواش جە گەلی کەرڎ، دەنگ بڎا و ۋاتیچش، "دەنگۍ پۍ گلېرگەی و پۍ ئاینڎەو گلېرگەی فرە گرنگا. وەرو ئانەی داوا جە گەلەکەیما و گلېرگەکەیما مکەرو نەک تەنیا دەنگ بڎا، بەڵکم دماو دەنگدای خۊتانکەرڎەی جە دەنگەکاشا کەرا و جە بنکەکا دەنگداینە با".
ساریساچ ئانەیچش ۋات، "ئێمە پېۋەرە فاڕمېش و پېۋەرە سەرگنمۍ."
ھ. ش
